Asti Leku Ikastola

Asti Leku Ikastola (CPEIPS Asti-Leku Ikastola HLBHIP) 1963an sortu zen hezkuntza zentro pribatu-itundua da, Portugaleten, Bizkaian, dagoena.

Historia 
Asti Leku ikastolaren eratze prozesua konplexua eta aberatsa izan da; izan ere, inguruko hainbat ikastolaren integrazioaren emaitza da, gaur egun Ezkerralde osorako ikastola dena.

Asti-Leku Ikastolaren sorreran hainbat kidek parte hartu zuten bazkide sortzaile moduan, Sabin Ipiña, Juantxu Beitia, Alejandro Echevarría, Pablo Escudero, Jose Miguel de Barandiaran, Ruper Ormaza, Fernando Valgañónen aita, Ainhoa Basaberen ama... Guztiok jarri zuten dirua Asti-Leku Ikastola proiekturako.

Hasieran, etxez etxe joaten ziren ikasleak bilatzera. Ezkerraldeko familiak seme-alaba txikiekin hara eta nora ibili behar ziren, etxerik etxe euskara irakasten.

Portugaleteko Elai-Alai ikastolaren sorrerarekin batera hasi zen 1963an. Handik gutxira Santurtziko Bihotz Gaztea, Sestaoko Umeen Etxea, Trapagaraneko Itxaropena eta Barakaldoko Alkartu sortu ziren eta epe laburrean Asti Leku ikastola integratzera pasatu ziren.

1975ean Asti-Leku Kooperatiba eratu zen eta otsailaren 15eko lehenengo Ohiko eta Ezohiko Bilera Nagusi hartan Asti Leku Ikastola Kooperatiba izango zenaren estreinako zertzeladak aurkeztu ziren.

Diseinu harekin kirola, kultura, aisia eta hezkuntza bateratu nahi zituzten eta behin onartuta “A ver si somos capaces/Denon artean egiten badogu, danona izango da” eslogana zeraman publizitate kanpaina jarri zuten abian Ezkerralde osoan.

Gaur egun 
Gaur egun, Asti Leku Ikastolan 2 eta 18 urte bitarteko neska-mutilek ikasten dute. Ikastolak bitan antolatu du Ibilaldia 1982an eta 2013an, bigarren honetan Aldapa Leunduz goiburuarekin.

Asti Lekuko zuzendariak 
Ruper Ormaza izan zen Asti-Leku Ikastolako zuzendaria 30 urtez (1980-2010). Ruper Ormaza 1978 urtetik egon zen lanean ikastolan, lehendabizi, jardun bikoitzean, Ikastolaren zuzedaria eta Asti-Leku S. Coop. enpresa kooperatibaren zuzendari orokorra.

Gaur egun Jesus Bilbao da kooperatibaren zuzendari orokorra, Juan Carlos Naberan ikastolaren zuzendaria (2018 urtera arte) eta Jose Felix Ruiz Asti-Leku S. Coop. enpresa kooperatibaren Kontseilu Zuzentzaileko presidentea.

Enpresa kooperatibaren Kontseilu Zuzentzaileko lehenengo presidentea Sabin Ipiña izan zen (bazkide sortzailea).

Irakasleak 

Asti-Lekuko irakasle dira edo izan dira:
 Laura Mintegi
 Iñigo Urkullu
 Jesús Bilbao
 Jon Lazkano Alzaga
 Txusa Padrones
 Guillermo Vio
 Miren Matanzas
 Fernando Valgañón

Ikasleak 
Asti-Lekuko ikasle izan dira:

 Ainhoa Basabe
 Gorka Egia García
 Patricia de la Torre
 Fernando Valgañón
 Lohitzune Rodríguez
 Nahikari Rodríguez
 Roberto Berrocal
 Beatriz García
 Ivan Jiménez
 Mikel Santiago
 Xabier Eskurza
 Ander Alaña
 Iñaki Goitia
 Asier Zaballa
 Iholdi Beristain
 Ibabe Beristain
 Eva Martín

Erreferentziak

Kanpo estekak 
 Asti Leku ikastola

Bizkaiko ikastolak
Portugaleteko kultura